På Bergen [[katedralskole]] begyndte dagen halv seks med [[andagt]] på [[latin]] i [[Bergen domkirke]]. I et rimbrev fra [[1679]] skrev Petter Dass, at man måtte [[Forbandelse|forbande]] den dag, man blev sendt i skole, for hvad så man igen for det? – men det virker, som om han var helt glad for at være i Bergen. Sammen med fire kammerater fra katedralskolen tog Dass til [[København]] i [[1666]] for at studere [[teologi]]. Efter 2–3 år aflagde han den nødvendige præsteeksamen (''teologisk attestas'').<ref>[https://snl.no/Petter_Dass Petter Dass – Store norske leksikon<!-- Botgenereret titel -->]</ref> I København genså han sin fætter Peter Jesperssøn. Mens denne havde det komfortabelt, levede Petter Dass i mærkbar [[fattigdom]]. Efter endt [[eksamen]] rejste fætteren til videre studier i udlandet, og Dass ville gerne have slået følge, men stod uden midler og blev i stedet i [[1669]] huslærer hos præsten Jacob Wirthmann i [[Vefsn]]. Eleven Sten Wirtmann blev en god ven og senere svoger, da Dass [[forlovelse|forlovede]] sig med hans søster Margrete.<ref>Elias Muribø: ''Petter Dass'' (s. 20)</ref>
Historie Lister_over_personer